
                 2007 nr…..

Projekteerimistingimuste määramine

(Mõisa tn.1a territooriumile uute sisse- ja väljasõidutee ning kergliiklustee ehitamine)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Mõisa tn.1a territooriumile uute sisse- ja väljasõidutee ning kergliiklustee ehitusprojekti koostamiseks järgnevalt:                                       

	1. ÜLDANDMED



	1.1  Tellija                                           
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn, Mõisa tn.1a
Maakasutuse sihtotstarve: ühiskondlike hoonete maa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  08.11.07.a avaldus nr.1814/1-11, 
        Arkadi Nikolajev- Kommunaalmajandusosakonna juhataja direktori ülesannetes
1.4.2 Ehitusseadus, Teeseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on Mõisa tn.1a territooriumile uute sisse- ja väljasõidutee ning kergliiklustee ehitamine.
	3. ÜLDNÕUDED




3.1 Projekt koostada vastavalt Teede- ja Sideministri 28.09.1999.a. määrusele nr 54 “Teeprojekti suhtes esitatavad nõuded”.

3.2 Projekti koostamisel juhinduda kehtivatest seadustest, standarditest, normdokumentidest, juhenditest ja Narva Linnavalitsuse kinnitatud projektist, sealhulgas:

- Eesti Standard EVS 843:2003 “Linnatänavad”,
- Teede- ja sideministri 28. septembri 1999. a määrusega nr 55 vastu võetud „Tee projekteerimise normid ja nõuded”,
3.3 Projekti koostamisel kasutada tõest tehnovõrkudega digitaalset geodeetilist krundi alusplaani mis on kooskõlastatud peageodeedi poolt.

3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Teeseadus § 21 lõige 8 punkt 2).

3.5 Projekt peab olema heaks kiidetud kõigil seadusega ettenähtud juhtudel.

3.6 Väljastatud projekteerimistingimused lisada projekti kausta.

3.7 Esitada projekti nimetus vastavalt projekteerimistingimustele.

	4. ARHITEKTUURSED JA LINNAEHITUSLIKUD TINGIMUSED


4.1 Ette näha Mõisa tänavapoolne sissesõit Mõisa tn.1a territooriumile.

4.2 Sõiduraja kate: asfalt.

4.3 Ette näha kõnnitee ning jalgrattaraja ehitamine turvalisuse tagamiseks.

4.4 Kõnnitee kate: asfalt või teekattekivid.
4.5 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.6 Vertikaallahendus: lahendada projekti koosseisus, tagada vete äravool teekattelt.

4.7 Geomeetriline lahendus: tagada liiklusohutus, määrata pöörderaadiused ja näidata plaanil antud oludes ebasoodsaima arvutusliku auto pöördekoridorid.

4.8 Heakorrastus: lahendada projektiga.

4.9 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine.

4.16  Asendiplaan: näidata tehnovõrgud, sisse- ja väljasõit krundilt, laste mänguväljakute seadmed, väikevormid, likvideeritavad puud, määratleda pinnakatted.
4.10 Puude likvideerimine: määrata likvideeritavate puittaimede liigiline kuuluvus ning nende haljastuslik väärtus.
4.11 Tagada selgus ja jooniste hea loetavus. Projekti koosseisus esitada lisaks:
- asukoha skeem, 

- vertikaalplaneerimine,

- liiklusskeem, 
- põhilised pinnakatete tööde mahud,

- tee ristlõiked ja profiilid jne.
	5. INSENERTEHNILISED ERITINGIMUSED



5.1 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

5.2 Esitada tänavavalgustuse tööprojekt.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Ida-Virumaa Keskkonnateenistus.

6.3    Maanteeameti Narva spetsialisti arvamus.

6.4    Narva Linnavalitsuse Linnavara- ja Majandusamet.

6.5    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1   Korraldus jõustub teatavaks tegemisest.

7.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär


PAGE  
3

